jkorsvik/nowiki_second_scrape_merged huggingface dataset:
Westerheversand fyr

Westerhefersand fyr (tysk: Leuchtturm Westerheversand) er en fyrlykt i Westehever kommune på halvøya Eiderstedt, Kreis Nordfriesland i den tyske delstaten Schleswig-Holstein. Fyrlykten ble oppført 1906-1907 og har vært i drift siden 1908. Fyret er oppført på en kunstig høyde, på tysk kalt warft, på dansk wærft og på frisisk terp. Mellom fundamentet og sokkelen finnes et kammer i stålbetong som tidligere ble brukt som vannforråd for fyrvokteren og hans familie. Fyrets optikk er bygget på Fresnel-linser.


== Referanser ==


== Eksterne lenker ==
(en) Leuchtturm Westerheversand – kategori av bilder, video eller lyd på Commons 
Leuchtturm Westerheversand, internettsiden til Wasser- und Schifffahrtsamt Tönning (tysk)  Arkivert 23. mai 2013 hos Wayback Machine.
Hoi Ying Karen Kwok

Hoi Ying Karen Kwok (født 22. september 1986) er en hongkongkinesisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 


== Karriere ==
Kwok deltok ved Verdenscupen i boccia 2003, der hun kom på 17.-plass individuelt. I lagkonkurransen der kom Hongkong på 9.-plass. Ved Paralympiske sommerleker 2004 i Athen gikk hun ikke videre fra gruppespillet, der hun vant én og tapte to kamper. Hun endte med det på 22.-plass. I lagkonkurransen kom Hongkong på tredjeplass i sin gruppe i gruppespillet, og gikk med det ikke videre til sluttspillet, men endte på 6.-plass.I 2008 ble hun paralympisk mester individuelt. Ved Paralympiske sommerleker 2008 i Beijing vant hun alle tre kampene i gruppespillet, og spilte seg fram til finalen. I finalen slo hun britiske Nigel Murray 5-3, og vant med det turneringen. Hongkong tapte kvartfinalen i lagkonkurransen, med 4-8 mot Spania, og endte med det på 5.-plass.Ved Asia- og sørstillehavsmesterskapet i boccia 2009 nådde hun finalen, der hun møtte japanske Takayuki Hirose. Kwok tapte imidlertid finalen 1-4, og fikk med det sølv i dette mesterskapet. I lagkonkurransen ble Hongkong slått ut av Kina i kvartfinalen, og kom på 7.-plass. Året etter deltok hun ved VM i boccia 2010 i Lisboa. I gruppespillet det vant hun alle sine tre kamper, og gikk videre til sluttspillet. Der vant hun 16.-delsfinalen, men tapte deretter 8.-delsfinalen mot canadiske Adam Dukovich. Hun kom dermed på 10.-plass individuelt i klassen BC2. I lagkonkurransen tapte Hongkong for Irland i kvartfinalen, og endte på 6.-plass. Semme år kom hun også på 10.-plass ved Para-asialekene 2010 i Guangzhou i Kina. 
Hun deltok ved Verdenscupen i boccia 2011 i Belfast. Individuelt kom hun på 8.-plass, etter at hun vant to av sine tre kamper i gruppespillet, og slo ut først Robert Mezik, deretter Fiona Lyons, men ble slått ut av brasilianske Maciel Sousa Santos i kvartfinalen. Hongkong gikk ikke videre til sluttspillet i lagkonkurransen, og endte på 14.-plass.Ved Paralympiske sommerleker 2012 deltok hun både individuelt og i lagkonkurransen. Hun ble slått ut av kinesiske Kai Zhong i 16.-delsfinalen, og i lagkonkurransen ble Hongkong slått ut av Storbritannia i kvartfinalen, med tap 3-11.


== Referanser ==


== Eksterne lenker ==
Profil hos IPC
Profil hos London2012.com
Federal Maritime Commission

Federal Maritime Commission (FMC) er et amerikansk føderalt forvaltningsorgan som har ansvar for å regulere sjøtransport i USAs utenrikshandel, herunder visse bransjer innen shipping og spedisjon, havneoperatører og cruiseindustrien.
FMC ble opprettet 12. august 1961.


== Eksterne lenker ==
(en) Offisielt nettsted
Erling Neby

Erling Neby (født 8. mars 1950 i Trysil) er en norsk forretningsmann og kunstsamler. Neby har agenturet på import av Tivoli-radioen.Erling Neby er onkel til NRK P3-radioverten Markus Neby.


== Kunstsamler ==
Neby har en av Norges største private kunstsamlinger, hovedsakelig fokusert på konkret kunst som kjennetegnes av enkle, abstrakte, visuelle former. Samlingen er bygget opp gjennom førti år, og inneholder blant annet verk av Jean Dewasne, Bjørn Ransve, Victor Vasarely og Olle Bærtling og yngre nordiske kunstnere. Erling Neby fikk sin samling utstilt hos Henie Onstad Kunstsenter 19. mai til 11. september 2011. Erling Nebys samling ble også presentert i en omfattende publikasjon utgitt av Henie Onstad Kunstsenter.


== Referanser ==
Meyer Guggenheim

Meyer Guggenheim (født 1. februar 1828 Lengnau i Aargau i Sveits, død 15. mars 1905 i Palm Beach i Florida) var patriarken til det som er kjent som Guggenheim-familien. 
Han ble født i Lengnau i Sveits av en askenasisk jødisk familie. I 1847 utvandret han til Amerikas forente stater.Guggenheim startet sitt arbeid i en importforretning, men skapte sin og familiens rikdom (som var en av de største formuene i det 19. århundre) innen gruvedrift og smelteverksdrift. 
Han og konen Barbara hadde ti barn som vokste opp. Fem av hans syv sønner var aktive i familiebedriften:

Isaac (1854–1922),
Daniel (1856–1930), familieoverhode etter farens død, var den mest aktive av sønnene med å utvikle og anskaffe mineralrettigheter på verdensbasis,
Murry (1858–1939), hadde opprinnelig en importforretning innen kniplinger og broderier, men innen 1881 var han også involvert i gruvedrift og  smelteverksdrift,
Solomon Robert (1861–1949), tilhenger av moderne kunst gjennom sin stiftelse og donasjoner til Museum of Modern Art,
(John) Simon (1867–1941), satt som senator i en periode for ColoradoTo andre sønner var Benjamin (1865–1912), som døde under «Titanic»-forliset, samt William.


== Se også ==
Peggy Guggenheim, datter av Benjamin Guggenheim og kunstsamler (Peggy Guggenheim Collection i Venezia)


== Referanser ==


== Eksterne lenker ==
National Mining Hall of Fame: Meyer Guggenheim Arkivert 22. februar 2014 hos Wayback Machine.
Møte på valmueåsen

Møte på Valmueåsen (japansk originaltittel コクリコ坂から, Kokuriko-zaka kara, internasjonal engelsk tittel From Up on Poppy Hill) er en japansk tegnefilm fra 2011 produsert av Studio Ghibli.
Filmen ble regissert av Goro Miyazaki. Manus ble skrevet av faren Hayao Miyazaki og Keiko Niwa. Filmen handler om forelskelsen mellom en jente og gutt som møter hverandre på videregående skole i Yokohama i 1963. Handlinga bygger på en manga-tegneserie som opprinnelig kom i to album i 1980. Møte på Valmueåsen hadde kinopremiere i Norge 23. november 2012.


== Handling ==
Umi Matsuzaki er en seksten år gammel student på videregående skole, og bor i Coquelicot Manor (norsk omtrentlig oversettelse: «Herskapshuset Valmuene»; coquelicot er fransk for valmue), som er et pensjonat med utsikt over en havn i Yokohama i Japan. Moren hennes Ryoko, som er professor i medisin, studerer for tiden i USA. Umi driver pensjonatet og passer på sine yngre søsken, Sora og Riku, samt bestemoren deres, Hana, som eier pensjonatet. Blant gjestene på pensjonatet er kunstskolestudenten Sachiko Hirokouji og turnuslegen Miki Hokuto.
En dag oppdager de at området de bor i skal rives i forkant av Sommer-OL 1964, som skal avholdes i Tokyo. Umi og vennene hennes forsøker deretter å hindre at området de kommer fra skal ødelegges.


== Skuespillere ==
Masami Nagasawa som Umi Matsuzaki. Den eldste datteren i familien.
Junichi Okada som Shun Kazama. Student ved skolen.
Keiko Takeshita som Hana Matsuzaki. Umi's bestemor.
Jun Fubuki som Ryoko Matsuzaki. Moren til Umi
Yuriko Ishida som Miki Hokuto.
Nao Ōmori som Akio Kazama. Shun's adoptiv-far
Takashi Naito som Yoshio Onodera. En gammel venn av foreldrene til Umi og Shun
Shunsuke Kazama som Shirō Mizunuma. En av Shun's venner.
Teruyuki Kagawa som Tokumaru. Forretningsmann som bor i Tokyo.
Haruka Shiraishi som Sora Matsuzaki
Rumi Hiiragi som Sachiko HirokojiDen norske oversettelsen er av Magne Tørring.


== Referanser ==


== Eksterne lenker ==
(ja) Offisielt nettsted 
(en) From Up on Poppy Hill – kategori av bilder, video eller lyd på Commons 
(en) Møte på valmueåsen på Internet Movie Database 
(sv) Møte på valmueåsen i Svensk Filmdatabas 
(da) Møte på valmueåsen i Danmark Nationale Filminstitut 
(fr) Møte på valmueåsen på Allociné 
(nl) Møte på valmueåsen på MovieMeter 
(en) Møte på valmueåsen på AllMovie 
(en) Møte på valmueåsen på Rotten Tomatoes 
(en) Møte på valmueåsen på Metacritic 
(en) Møte på valmueåsen på Box Office Mojo 
filmweb om Møte på Valmueåsen
Erick Rowsell

Erick Rowsell (født 29. juli 1990 i Sutton) er en britisk profesjonell syklist. Han sykler for det britiske laget Madison Genesis.


== Meritter ==


== Referanser ==


== Eksterne lenker ==
(en) Erick Rowsell – Commonwealth Games Federation 
(en) Erick Rowsell – ProCyclingStats 
(en) Erick Rowsell – Cycling Archives 
(en) Erick Rowsell – Cycling Quotient
Majorstuen holdeplass

Majorstuen holdeplass er en trikkeholdeplass i Oslo. Den ligger i Majorstukrysset på Majorstuen, like ved T-banestasjonen med samme navn.
Majorstuen er endestasjon for Briskebylinjen og Frognerlinjen. Det ble i 2010 målt at trikken på Majorstuen hadde 9.596 reisende pr døgn.


== Eksterne lenker ==
Ruters nettsted
Ruters linjekart for trikken
Steinar Tronhus

Steinar Tronhus (født 24. mars 1956) er en tidligere norsk lokalpolitiker. Han blei han valgt til ordfører for Arbeiderpartiet i Lesja kommune i kommunevalget 2011, og satt som ordfører til kommunevalget 2015. Han hadde før det sittet i kommunestyret i fem perioder.Tronhus var den første Lesja-ordføreren fra Arbeiderpartiet. Han blei valgt med støtte fra Høyre, som fikk varaordføreren. Dette samarbeidet brøyt imidlertid sammen etter et års tid.I desember 2013 meldte Tronhus seg, i likhet med de øvrige arbeiderpartimedlemmene i Lesja kommunestyre, ut av partiet. To måneder seinere meldte han seg inn igjen.I 2015 stilte han ikke til valg til kommunestyret.I det sivile arbeida han som bussjåfør fram til pensjonsalder i 2018.


== Referanser ==
Jan Bárta

Jan Bárta (født 7. oktober 1984 i Kyjov i Tsjekkoslovakia) er en tsjekkisk profesjonell landeveissyklist. Han er best som klatrer og temporytter. Han syklet åtte sesonger for det tyske laget Team NetApp/Bora-Argon 18.


== Meritter ==


== Referanser ==


== Eksterne lenker ==
(en) Jan Bárta – kategori av bilder, video eller lyd på Commons 
(en) Jan Bárta – Olympedia 
(en) Jan Bárta – Sports-Reference (OL-resultater – arkivert) 
(cz) Jan Bárta – Tsjekkias olympiske komité 
(en) Jan Bárta – ProCyclingStats 
(en) Jan Bárta – Cycling Archives 
(en) Jan Bárta – Cycling Quotient 
(en) Jan Bárta – CycleBase 
(en) Jan Bárta – TheSports.org
Blåfjellet (Grane)

Blåfjellet er et fjell på vestsiden av Svenningdalen i Grane kommune, Nordland. Toppen kalles også Storklumpen, og er det høyeste punktet i Lomsdal-Visten nasjonalpark. Primærfaktoren på 981 meter er blant de 100 høyeste i Norge.


== Se også ==
Liste over fjell i Skandinavia


== Fotnoter ==


== Referanser ==


== Eksterne lenker ==
Turbeskrivelse med bilder.
Maud Hansson

Maud Hansson Fissoun (født 5. desember 1937, død 1. oktober 2020) var en svensk skuespiller, best kjent for sin rolle som tjenestepiken Lina i filmen Emil i Lönneberga, som var basert på Astrid Lindgrens fortellinger fra landsbygda i Småland.
Hun hadde imidlertid også roller i Ingmar Bergmans filmer Det sjunde inseglet og Smultronstället, og det var Bergman som i sin tid oppdaget hennes filmtalent.Hansson hadde også en karriere som teaterskuespiller, tilknyttet Malmö stadsteater fra 1957 til 1961 og Stockholm stadsteater fra 1961 til 1969.


== Referanser ==


== Eksterne lenker ==
(en) Maud Hansson på Internet Movie Database 
(sv) Maud Hansson i Svensk Filmdatabas 
(en) Maud Hansson på AllMovie 
(en) Maud Hansson hos The Movie Database 
(en) Maud Hansson hos Behind The Voice Actors 
(en) Maud Hansson på Discogs 
(en) Maud Hansson på MusicBrainz
Anders Gjermshus

Anders Gjermshus (født 23. september 1985) er en norsk tidligere fotballdommer og investeringsrådgiver. Han er medlem av Hamar Idrettslag i Indre Østland Fotballkrets og var aktiv i Adeccoligaen frem til 2017. Etter degradering til PostNord-ligaen avsluttet han sin dommerkarriere i 2018. Han fikk sin debut i Adeccoligaen 2011, hvor han ble tildelt tre kamper. Hans første kamp var Bodø/Glimt mot Løv-Ham (0–2) den 4. september 2011.I 2012-sesongen fikk han sitt definitive gjennombrudd som fotballdommer da han ble tildelt 16 kamper i Adeccoligaen 2012, samtidig som han også ble tildelt to kamper i NM i fotball for menn (1. og 2. runde). Han fungerte også som fjerdedommer i enkelte kamper i Tippeligaen 2012.


== Referanser ==


== Eksterne lenker ==
Profil hos Norsk Fotballdommerforening
Ich habe genug, BWV 82

Ich habe genug (norsk: «jeg har nok» eller «jeg er tilfreds»), BWV 82, er en kirkelig kantate komponert av Johann Sebastian Bach.
Den ble komponert i Leipzig i 1727 for kyndelsmesse, datoen var 2. februar. Den ble på ny fremført den 2. februar 1731 i Leipzig, men da med sopranstemme som solist, istedenfor basstemme. Verket var igjen framført i 1735 (sopransolist) og i 1746–1747, begge i Leipzig. 
Teksten er av ukjent opphav.


== Instrumentering og struktur ==
Stykket (bassutgaven) er instrumentert for obo, to fioliner, bratsj, orgel og basso continuo, samt sangsolist (bass) og firedelt kor.
Det består av fem satser:

«Ich habe genug, ich habe den Heiland», Arie for bass
«Ich habe genug! Mein Trost ist nur allein», Resitativ for bass
«Schlummert ein, ihr matten Augen», Arie for bass
«Mein Gott! wenn kommt das schone: Nun!», Resitativ for bass
«Ich freue mich auf meinen Tod», Arie for bass


== Eksterne lenker ==
«Ich habe genug». Bach Cantatas. Besøkt 11. april 2010. 
Piano- og songpartitur for BWV 82 på bach-cantatas.
Hans Oddvar Høistad

Hans Oddvar Høistad (født 10. januar 1965) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Gausdal kommune, og han var ordfører i to perioder, til 2019.  Han hadde før det sittet i kommunestyret i to perioder. Høistad er utdanna tømrer og takstmann.


== Referanser ==
Eiderstedt

Eiderstedt (dansk: Ejdersted, nordfrisisk: Ääderstää) er en halvøy i landkretsen Nordfriesland i den tyske delstaten Schleswig-Holstein. Halvøya er ca. 30 kilometer lang og 15 kilometer bred og avgrenses i sør av elven Eider. Kystlinjen i vest og nord ligger til Vadehavet.
Eiderstedt er oppstått gjennom landvinning og  som følge av denne en sammenvokster av de tre tidligere øyene Utholm (omkring landsbyen Tating), Eiderstedt (omkring byen Tönning) og Everschop (ved byen Garding). Landvinningen begynte på 1000-tallet, men springflo og oversvømmelser de første hundreårene førte til store skader på dikene. Forbedrete byggeteknikker fra og med 1500-tallet gjorde at dikene ble sikrere og landområdene var dermed varig innvunnet.


== Bildegalleri ==

		
		
		


== Referanser ==
Peter Christensen

Peter Christensen  (født 21. juni 1893 i Starup i Danmark, død 6. september 1944 på Trandumskogen) var en dansk blikkenslager og tøffelprodusent, bosatt i Norge. Under krigen var han aktiv i den norske motstandsbevegelsen, og sentral i arbeidet med den illegale pressen.Christensen holdt til på Høybråten i Oslo, der han drev tøffelproduksjon i underetasjen i villaen sin. Ved siden av tøffelfabrikken hadde Norges Kommunistiske Parti etablert et hemmelig trykkeri. Blant de illegale trykksakene som ble produsert der var NKPs aviser Norsk Ungdom og Den norske kvinne.
10. juni 1943 klarte Gestapo å spore opp trykkeriet. Christensen ble arrestert og året etter skutt på Trandum. Også hans kone Marthe og datter Erna ble arrestert. De satt på Bredtvedt og Grini til de ble satt fri før krigens slutt.


== Referanser ==
Leif Waarum

Leif Waarum (født 22. september 1956) er en norsk lokalpolitiker for Arbeiderpartiet. 
Etter kommunevalget 2011 ble han valgt til ordfører i Vestre Toten kommune. Han hadde før det sittet i kommunestyret det meste av foregående fireårsperiode, først som møtende vara, så som fast representant. Han var ordfører til 2019, da han ble etterfulgt av Stian Olafsen. Waarum er utdannet innen økonomi og ledelse, og han har arbeidet som daglig leder av arbeidstreningsbedriften ATS Gjøvik/Toten.


== Referanser ==
Rodgers og Hammerstein

Rodgers og Hammerstein er fellesnavnet som brukes om musikerpartnere Richard Rodgers (1902–1979) og Oscar Hammerstein II (1895–1960)  (på engelsk Rodgers and Hammerstein). 
De laget en lang rekke med populære oppsetninger av Broadway-musikaler på 1940- og 1950-tallet, som startet det som er sett på som musikalens «gyldende tid». 
Rodgers var komponisten av musikken, Hammerstein skrev tekstene og dette samarbeidet resulterte i at fem av deres oppsetninger ble store suksesser; Oklahoma!, Carousel, South Pacific, The King and I og The Sound of Music. Blant de mange utmerkelser som deres oppsetninger (og filmversjoner) høstet var det 34 Tony Awarder, 15 Oscarer, Pulitzerprisen og to Grammy Awarder.


== Referanser ==


== Eksterne lenker ==
(en) Offisielt nettsted 
(en) Rodgers og Hammerstein på Discogs 
(en) Rodgers og Hammerstein på Spotify 
(en) Rodgers og Hammerstein på AllMusic 
Rodgers og Hammerstein på Twitter 
Rodgers og Hammerstein på Facebook 
Rodgers og Hammerstein på YouTube
Luiz Gustavo

Luiz Gustavo Dias (født 23. juli 1987) er en brasiliansk fotballspiller som spiller for den saudiarabiske klubben Al-Nassr FC. 
Gustavo har tidligere spilt for Bayern München, Corinthians Alagoana, Clube de Reagatas Brasil, Hoffenheim, Marseille og Fenerbahçe.Han har 41 landskamper for Brasil og var med i troppen til VM i fotball 2014 på hjemmebane.


== Referanser ==


== Eksterne lenker ==
Offisielt nettsted 
(en) Luiz Gustavo – kategori av bilder, video eller lyd på Commons 
(en) Luiz Gustavo på Internet Movie Database 
(en) Luiz Gustavo hos The Movie Database 
(de) Luiz Gustavo – Munzinger Sportsarchiv 
(en) Luiz Gustavo – FIFA 
(en) Luiz Gustavo – UEFA 
(fr) Luiz Gustavo – LÉquipe 
(en) Luiz Gustavo – Transfermarkt 
(en) Luiz Gustavo – national-football-teams.com 
(en) Luiz Gustavo – WorldFootball.net 
(en) Luiz Gustavo – FootballDatabase.eu 
(de) Luiz Gustavo – fussballdaten.de 
(en) Luiz Gustavo – Soccerway 
Luiz Gustavo på Twitter
Anna Tronds

Anna Tronds også kalt Skottefruen og i senere tid Anne Rustung (– død etter 1607) var en dansk-norsk adelsdame, som i en periode i siste halvdel av 1500-tallet, hadde en affære med James Hepburn, 4. jarl av Bothwell.
Anna var eldste datter av admiral og lensherre Christoffer Trondsen og hustru Karen Skankes syv døtre. Hun vokste opp i Danmark, hvor faren var blitt utnevnt til admiral under kong Christian III. Omkring 1560 ble hun her kjent med jarlen av Bothwell som var kommet som gesandt til Danmark. Han tok henne med seg til Nederlandene – etter hennes eget sigende, mot ekteskapsløfte, men han forlot henne snart igjen. Hun reiste til Skottland for senest i 1565 å vende hjem til familien som etter farens død var flyttet tilbake til Norge.
I 1567 gjenså hun i Bergen den troløse jarl, som i mellomtiden hadde vært gift med Maria Stuart, og som hadde flyktet til Norge etter den skotske dronnings abdisering. Anna stevnet jarlen for retten, og mottok som kompensasjon et lite skip som tilhørte jarlen, samt lovnad på en årlig pengesum – som hun aldri mottok. Bothwell ble sendt til Danmark, og endte sine dager som statsfange på Dragsholm slott på Sjælland.
I 1594 oppholdt Anna seg i Smaalenene (daværende navn på Østfold) i det sydøstlige Norge, og i 1607 overdro hun ved et makeskifte på Arreskov, slektsgården Sem i Kvinnherad til søsteren Else, gift med Anders Mowat.


== Referanser ==
Fakkelprisen

Fakkelprisen er en pris opprettet av Lillehammer Entusiaster   
Fakkelprisen deles ut til personer, bedrifter og/eller organisasjoner som har utmerket seg spesielt. Og som har gjennom sitt virke forsterket Lillehammerregionens omdømme.
Den har som mål til å inspirere til vekst og utvikling gjennom entusiasme og stolthet for regioenen. Det er opprettet flere juryer for å tildele de forskjellige prisene. Fakkelprisen ble første gang arrangert 18. februar 2012 i Håkonshall på Lillehammer. Utdelingen av prisene foregår under arrangement i Håkons Hall. Den finansieres gjennom bidrag fra det offentlige og private bedrifter. 


== Priser ==
Det deles ut priser i disse kategoriene:

Folkets Ildsjelpris Avstemningen foregår gjennom lokalavisa GD
Årets Vertskap - Serviceprisen
Gründerprisen
Arrangementsprisen
Idrettsprisen
Kulturprisen
Fakkelprisen


== Referanser ==


== Eksterne lenker ==
fakkelprisen.no Arkivert 21. april 2018 hos Wayback Machine.
Miodrag Lekić

Miodrag Lekić (født 21. november 1947 i Bar) er en montenegrinsk diplomat, professor og politiker.
Lekić er utdannet statsviter fra Universitetet i Beograd og har studert ved Sorbonne i Paris.I 1986 ble han medlem av regjeringen i Montenegro, som da fortsatt var en del av Den sosialistiske føderale republikken Jugoslavia. Han var fra 1990 til 1992 Jugoslavias ambassadør i Mosambik, Lesotho og Swaziland. Deretter var han Montenegros utenriksminister fra 1992 til 1995. Etter dette var Lekić til 2003 ambassadør for Den føderale republikken Jugoslavia og statsforbundet Serbia og Montenegro i Italia og Malta.Etter sin diplomatiske karriere arbeidet Lekić ved universiteter i Italia. Han er tilknyttet universitetet LUISS Guido Carli i Roma og i årene 2005 til 2007 var han ved Sapienza-universitetet.I 2012 gikk Lekić inn i politikken og ble partileder i opposisjonspartiet Demokratisk front. I presidentvalget 7. april 2013 stilte han mot sittende president Filip Vujanović. Lekić konsentrerte valgkampen om kamp mot korrupsjon og annen kriminalitet. Vujanović vant valget, til protester fra opposisjonen.


== Referanser ==


== Eksterne lenker ==
«Biography», Miodrag Lekić' nettsted
Magnus Devold

Magnus Trygve Olsen Devold (født 13. november 1986 i Oslo) er en norsk komiker, programleder og skuespiller. Han er oppvokst på Tåsen i Oslo.


== Liv og virke ==
Devold har vært programleder og deltager i en rekke programmer på TVNorge. Han har laget flere reiseprogrammer der han reiser lange strekninger med bil uten å ha førerkort, som Kjør meg til OL, der han ble kjørt fra Norge til OL i hhv. Pyeongchang 2018 og Tokyo 2020, og Slep meg på ferie, der han reiste Norge på langs med campingvogn. I 2022 vant Kjør meg til OL Humorprisen for beste underholdningsprogram og ble nominert til tre priser under Gullruten. 
I tillegg har han medvirket i programmer som I kveld med Ylvis, Kongen Befaler, På Holmen med Ylvis, Calle og Magnus, Praktisk info med Jon Almaas og Kjendiskveld med Magnus Devold.  
Han har også han laget flere kortformatserier for nett-tv, som Svensker er mennesker for NRK og Norges beste fest, Verdens beste ferie og TV-Ekstra for VGTV. Han var reporter i TVNorges sendinger fra Vinter-OL 2018. 
Devold er utdannet ved teaterlinjen på Romerike Folkehøgskole og tekstforfatterlinjen ved høyskolen Westerdals School of Communication. I årene rundt 2010 deltok han i flere skolerevyer i Oslo, som skuespiller og som instruktør, og vant Revyprisen i 2010 som instruktør for Lambertseterrevyen sammen med Hasse Hope og Christian Valeur. Han var med i podcasttrioen Dustene (2015–2020) sammen med Fanny Vaager og Hasse Hope.


== Familie ==
Magnus Devold er barnebarn av journalist, forfatter og musiker Simon Flem Devold.


== Filmografi ==


== Referanser ==


== Eksterne lenker ==
(en) Magnus Devold på Internet Movie Database 
(en) Magnus Devold hos The Movie Database
Folkets Røst (illegal avis)

Folkets Røst var en av de illegale avisene som ble utgitt under den tyske okkupasjonen av Norge i andre verdenskrig.
Beslutningen om å utgi avisen ble tatt på et møte i Oslo i september 1941, og første nummer forelå i oktober. Bak avisen sto sentrale folk i Norges Kommunistiske parti, - Christian Hilt, Erling Heiestad, Lars Nordbø og Adelstein Haugen. Hilt var avisens redaktør.
Folkets Røst var en enkel, stensilert trykksak. Et av numrene som er bevart er på seks sider. Den kom kun kort tid, fram til NKP begynte å utgi Friheten. Enkelte oppfatter Friheten som en ren fortsettelse av Folkets Røst.


== Referanser ==


== Eksterne lenker ==
Om Folkets Røst på Digitalt, Universitetsbiblioteket i Bergen